techiaith/cofnodycynulliad_en-cy huggingface dataset:
English: The Office for National Statistics has reported that the average full-time female employee earns 8.6 per cent less than the average male employee. In light of Equal Pay Day 2018 on 10 November and the recent call by the Electoral Reform Society Cymru and groups such as the Women's Equality Network, Chwarae Teg, BAWSO, Llamau to close the political gender gap and publish diversity data, is there an opportunity to use the economic contract to help address the gender pay gap?
Welsh: Mae'r Swyddfa Ystadegau Gwladol wedi adrodd bod y gweithiwr amser llawn benywaidd cyfartalog yn ennill 8.6 y cant yn llai na'r gweithiwr gwrywaidd cyfartalog. Yng ngoleuni Diwrnod Cyflog Cyfartal 2018 ar 10 Tachwedd a'r alwad ddiweddar gan Gymdeithas Diwygio Etholiadol Cymru a grwpiau fel y Rhwydwaith Cydraddoldeb Menywod, Chwarae Teg, BAWSO, Llamau i gau'r bwlch gwleidyddol rhwng y rhywiau a chyhoeddi data ar amrywiaeth, a oes cyfle i ddefnyddio'r contract economaidd i helpu i fynd i'r afael â'r bwlch cyflog rhwng y rhywiau?
English: There is no doubt in my mind that many employers could adopt the economic contract and provide their employees with a better working environment and opportunities to progress through the workplace and up through various jobs and roles and earn more remuneration as a consequence. Now, the gender pay difference on an hourly full-time basis is 7.3 per cent in Wales and 8.6 per cent across the UK as a whole. Between 2011 and 2018, the gender pay difference in Wales decreased from 9.2 per cent to that 7.3 per cent - so, a welcome move in the right direction over the last seven years. However, I'm afraid that still more work needs to be done, and I think that the role of the Fair Work Commission will be crucial in this regard, in informing how we use the economic contract as the vehicle to drive responsible employer behaviours. Of course, equal pay for men and women is a responsible approach that businesses should adopt.
Welsh: Nid oes amheuaeth yn fy meddwl y gallai llawer o gyflogwyr fabwysiadu'r contract economaidd a darparu gwell amgylchedd gwaith a chyfleoedd i'w gweithwyr allu symud ymlaen drwy'r gweithle ac i fyny drwy'r gwahanol swyddi a rolau ac ennill cyflog gwell o ganlyniad. Nawr, mae'r gwahaniaeth cyflog rhwng y rhywiau ar sail amser llawn fesul awr yn 7.3 y cant yng Nghymru ac 8.6 y cant ledled y DU yn ei chyfanrwydd. Rhwng 2011 a 2018, mae'r gwahaniaeth cyflog rhwng y rhywiau yng Nghymru wedi gostwng o 9.2 y cant i 7.3 y cant - felly, symudiad sydd i'w groesawu i'r cyfeiriad iawn dros y saith mlynedd diwethaf. Fodd bynnag, mae arnaf ofn fod angen gwneud mwy o waith o hyd, a chredaf y bydd rôl y Comisiwn Gwaith Teg yn allweddol yn hyn o beth, yn llywio'r modd y defnyddiwn y contract economaidd fel y cyfrwng i hybu ymddygiad cyfrifol gan gyflogwyr. Wrth gwrs, mae cyflog cyfartal i ddynion a menywod yn ymagwedd gyfrifol y dylai busnesau ei mabwysiadu.
English: Cabinet Secretary, how many businesses in Wales has the Welsh Government engaged with directly in relation to the new economic contract, and can I ask: how much does the Welsh Government intend to lend small and medium-sized enterprises as a direct result of the new economic contract?
Welsh: Ysgrifennydd y Cabinet, faint o fusnesau yng Nghymru y mae Llywodraeth Cymru wedi ymgysylltu â hwy'n uniongyrchol mewn perthynas â'r contract economaidd newydd, ac a gaf fi ofyn: faint y mae Llywodraeth Cymru yn bwriadu ei fenthyca i fusnesau bach a chanolig o ganlyniad uniongyrchol i'r contract economaidd newydd?
English: Well, the Member will know from my evidence session at his committee just recently that the consolidated economy futures fund has been established. That's now in operation. We've awarded a significant number of businesses support. Those include small and micro-sized businesses. The new economic contract is being promoted first and foremost in the initial stages to businesses that are seeking financial support from Government. But, I'm able to say - and I'm delighted to be able to inform the Member - that we are hearing of a number of businesses that are not seeking financial support now applying and successfully signing the economic contract. That shows, I think, that Wales actually does have a huge number of businesses that act responsibly and want to drive inclusive growth as a priority for our country.
Welsh: Wel, bydd yr Aelod yn gwybod o fy sesiwn dystiolaeth yn ei bwyllgor yn ddiweddar fod y gronfa dyfodol yr economi gyfunol wedi'i sefydlu. Mae honno bellach ar waith. Rydym wedi dyfarnu cymorth i nifer sylweddol o fusnesau. Mae'r rheini'n cynnwys busnesau bach a micro. Hyrwyddir y contract economaidd newydd yn bennaf yn ystod y camau cychwynnol i fusnesau sy'n ceisio cymorth ariannol gan y Llywodraeth. Ond rwy'n gallu dweud - ac rwy'n falch iawn o allu rhoi gwybod i'r Aelod - ein bod yn clywed bod nifer o fusnesau nad ydynt yn ceisio cymorth ariannol bellach yn defnyddio ac yn llofnodi'r contract economaidd yn llwyddiannus. Mae hynny'n dangos, rwy'n credu, fod gan Gymru nifer enfawr o fusnesau sy'n ymddwyn yn gyfrifol ac yn dymuno hybu twf cynhwysol fel blaenoriaeth ar gyfer ein gwlad.
English: Yes. Storm Callum, autumn conditions and the poor quality of the rolling stock that we inherited from Arriva Trains Wales have impacted on Transport for Wales's operational start. Transport for Wales has, as I have already said, implemented a recovery plan, and passengers are beginning to see the consequential service improvements, which will continue over the next few weeks.
Welsh: Gwnaf. Mae storm Callum, tywydd yr hydref ac ansawdd gwael y cerbydau a etifeddwyd gan Trenau Arriva Cymru wedi effeithio ar y camau cyntaf o weithrediad Trafinidiaeth Cymru. Fel y dywedais eisoes, mae Trafnidiaeth Cymru wedi gweithredu cynllun adfer, ac mae teithwyr yn dechrau gweld gwelliannau yn y gwasanaeth o ganlyniad i hynny, a bydd y gwelliannau hyn yn parhau dros yr ychydig wythnosau nesaf.
English: Thank you, Cabinet Secretary. I've listened carefully to the Government's statement on Transport for Wales and recognise the difficulties of the transition. Yesterday, the Leader of the House and Chief Whip indicated that Transport for Wales is looking to introduce something similar to Transport for London's Oyster card - something that I welcome. This sounds like a real win for commuters. What will the timetable be for introducing this system, and, more importantly, how is this going to be communicated with the public, and are there any quick wins that you can tell the public and this Chamber about?
Welsh: Diolch ichi, Ysgrifennydd y Cabinet. Rwyf wedi gwrando'n astud ar ddatganiad y Llywodraeth ar Trafnidiaeth Cymru ac yn cydnabod anawsterau'r pontio. Ddoe, dywedodd Arweinydd y Tŷ a'r Prif Chwip fod Trafnidiaeth Cymru yn bwriadu cyflwyno rhywbeth tebyg i gerdyn Oyster Transport for London - rhywbeth rwy'n ei groesawu. Mae'n swnio fel rhywbeth a fydd o fudd go iawn i gymudwyr. Beth fydd yr amserlen ar gyfer cyflwyno'r system hon, ac yn bwysicach, sut y caiff ei hyrwyddo ymhlith y cyhoedd, ac a oes unrhyw atebion cyflym y gallwch ddweud wrth y cyhoedd a'r Siambr hon amdanynt?
English: Well, I'm pleased to be able to say that this is an objective of ours for the first five years before we get to the five-year point review. It's my view that the Oyster card in London has been a great success, but, of course, we're now able to use our bank cards on the London underground rather than having to buy an Oyster card; so, again demonstrating that technology has moved on still further. I'd like to be in a position by 2023 where the vast majority of people in Wales and on the English side of the Wales and borders franchise area are utilising cashless payment systems, so that it becomes more cost-effective and so that we can drive down the number of people who use our services without paying for tickets.
Welsh: Wel, rwy'n falch o allu dweud bod hwn yn amcan sydd gennym ar gyfer y pum mlynedd gyntaf cyn inni gyrraedd yr adolygiad pum mlynedd. Yn fy marn i, mae'r cerdyn Oyster yn Llundain wedi bod yn llwyddiant mawr, ond wrth gwrs, erbyn hyn gallwn ddefnyddio ein cardiau banc ar drenau tanddaearol Llundain yn hytrach na gorfod prynu cerdyn Oyster, gan ddangos unwaith eto fod technoleg wedi symud ymhellach eto. Hoffwn fod mewn sefyllfa erbyn 2023 lle mae'r mwyafrif llethol o bobl yng Nghymru ac ar ochr Lloegr i ardal masnachfraint Cymru a'r gororau yn defnyddio systemau talu heb arian, fel ei fod yn fwy costeffeithiol ac er mwyn inni allu cyfyngu ar nifer y bobl sy'n defnyddio ein gwasanaethau heb dalu am docynnau.
English: Yes. New rolling stock will be introduced to the rail line serving the communities of Torfaen from 2022. Once the new rolling stock is introduced, the number of services serving the communities of Torfaen will, I'm pleased to say, increase to two trains per hour.
Welsh: Gwnaf. Bydd cerbydau newydd yn cael eu cyflwyno ar y rheilffordd sy'n gwasanaethu cymunedau Torfaen o 2022 ymlaen. Pan gyflwynir y cerbydau newydd, rwy'n falch o ddweud y bydd nifer y gwasanaethau sy'n gwasanaethu cymunedau Torfaen yn cynyddu i ddau drên yr awr.
English: Thank you, that is very encouraging. As I'm sure you're aware, there are major issues in terms of the frequency of trains calling, particularly in Pontypool, which causes major challenges for commuters who have to drive to Cwmbran to get a train from there. That's despite the fact that the regular Cardiff to Manchester service passes Pontypool by and goes on to Abergavenny. Will you discuss this with Transport for Wales and see what urgent changes can be made to prioritise more stops to Pontypool?
Welsh: Diolch i chi, mae hynny'n galonogol iawn. Fel y gwyddoch rwy'n siŵr, mae yna broblemau mawr ynglŷn ag amlder y trenau sy'n stopio, yn enwedig ym Mhont-y-pŵl, gan achosi heriau mawr i gymudwyr sy'n gorfod gyrru i Gwmbrân i gael trên oddi yno. Mae hynny er gwaethaf y ffaith bod y gwasanaeth rheolaidd o Gaerdydd i Fanceinion yn pasio drwy Bont-y-pŵl ac yn mynd yn ei flaen i'r Fenni. A wnewch chi drafod hyn gyda Trafnidiaeth Cymru a gweld pa newidiadau y gellir eu gwneud ar frys i roi blaenoriaeth i sicrhau bod mwy o drenau'n stopio ym Mhont-y-pŵl?
English: I will do exactly as the Member has requested. Of course, 2022 is some way off, and I recognise the need to provide improved services whenever and wherever possible in the shorter term, so I will endeavour to do just that for my friend and colleague's constituents.
Welsh: Byddaf yn gwneud yn union fel y mae'r Aelod wedi gofyn. Wrth gwrs, mae cryn dipyn o amser tan 2022, ac rwy'n cydnabod yr angen i ddarparu gwell gwasanaethau pryd bynnag a ble bynnag y bo modd yn y tymor byrrach, felly byddaf yn ymdrechu i wneud hynny i etholwyr fy nghyfaill a fy nghyd-Aelod.
English: The next item, therefore, is questions to the Counsel General, and the first question is from Dai Lloyd.
Welsh: Yr eitem nesaf, felly, yw'r cwestiynau i'r Cwnsler Cyffredinol, ac mae'r cwestiwn cyntaf gan Dai Lloyd.
English: The law in this matter is quite clear. The Town and Country Planning (Development Management Procedure) (Wales) Order 2012 requires applications for planning permission to be publicised by local planning authorities. They are required to maintain a public register of applications, and detailed guidance is contained in the development management manual.
Welsh: Mae'r gyfraith mewn perthynas â'r mater hwn yn glir. Mae Gorchymyn Cynllunio Gwlad a Thref (Gweithdrefn Rheoli Datblygu) (Cymru) 2012 yn ei gwneud yn ofynnol bod awdurdodau cynllunio lleol yn cyhoeddi ceisiadau am ganiatâd cynllunio. Mae'n ofynnol iddynt gynnal a chadw cofrestr gyhoeddus o geisiadau, ac mae canllawiau manwl ar gael yn y llawlyfr rheoli datblygu.
English: Thank you very much for that response, but, certainly, every Member in this Chamber will have received complaints at some point or another from local residents because they weren't aware of a planning application introduced to the local authority. By the time they do learn about it, then very often the decision has already been made. Usually, the local authority will have put a notice on a remote lamp post somewhere, and will consider this to be adequate in terms of public consultation. Quite simply, many feel that the legal requirements on local authorities to consult on planning applications are too weak. So, have you had any discussions with the Cabinet Secretary for Energy, Planning and Rural Affairs on this issue, and do you believe that additional legal provision is required in order to ensure that appropriate consultation happens, particularly with local residents, in line with the requirements of the Well-being of Future Generations (Wales) Act 2015?
Welsh: Diolch yn fawr am yr ateb yna, ond, yn sicr, bydd pob Aelod yn y Siambr yma wedi derbyn cwynion ar ryw adeg neu'i gilydd gan drigolion lleol am nad oeddent yn ymwybodol o gais cynllunio a oedd wedi'i gyflwyno i'r awdurdod lleol. Yn aml, erbyn iddynt ddod i wybod amdano, mae'r penderfyniad eisoes wedi'i wneud. Fel arfer, mae'r awdurdod lleol wedi rhoi'r rhybudd ar ryw bostyn lamp anghysbell ac yn ystyried bod hyn yn ddigonol o ran ymgynghoriad cyhoeddus. Yn syml, mae llawer yn teimlo bod y rhwymedigaethau cyfreithiol ar awdurdodau lleol i ymgynghori ar geisiadau cynllunio yn rhy wan. Felly, a ydych chi wedi cynnal trafodaethau ag Ysgrifennydd y Cabinet dros Ynni, Cynllunio a Materion Gwledig ar y mater hwn, ac a ydych chi'n credu bod angen darpariaeth gyfreithiol ychwanegol i sicrhau bod ymgynghori priodol, yn enwedig â thrigolion cyfagos, ac yn unol ag egwyddorion Deddf Llesiant Cenedlaethau'r Dyfodol (Cymru) 2015, yn digwydd?
English: Thank you to the Member for that further question. The legislative framework sets out the minimum requirements and responsibilities of local authorities to advertise. It has to be done close to the area and in a newspaper and, on top of that, flexibility is available for local authorities to expand the advertising that's done for plans such as these. It's a responsibility on them to ensure that the types of advertisements are suitable and, as I said earlier, to ensure that there is a public register maintained, so that the public can access and understand what the plans are. Of course, there is an opportunity for anyone who has a complaint in this area against a local authority for not reaching the statutory minimum, or for not ensuring specific or suitable measures - it is open to them, of course, to take up the issue with the Public Services Ombudsman for Wales and take their complaint through that official process.
Welsh: Diolch i'r Aelod am y cwestiwn pellach hwnnw. Mae'r fframwaith deddfwriaethol yn gosod sail isafswm ar oblygiadau a chyfrifoldebau awdurdodau lleol i hysbysebu. Hynny yw, mae'n rhaid gwneud hynny yn agos at y man, ac mewn papur newydd, ond hefyd ar ben hynny, mae hyblygrwydd i awdurdodau lleol i ehangu'r hysbysebu sydd yn cael ei wneud ar gyfer cynlluniau o'r math yma. Ac mae'n gyfrifoldeb arnyn nhw i sicrhau bod y math o hysbysebu'n addas ac fel gwnes i ddweud, sicrhau bod cofrestr gyhoeddus ar gael er mwyn i'r cyhoedd gael access i allu dirnad beth yw'r cynlluniau. Wrth gwrs, mae cyfle i unrhyw un sydd â chwyn yn y maes yma yn erbyn awdurdod lleol am beidio naill ai cyrraedd yr isafswm statudol neu beidio sicrhau mesurau addas - mae'n agored iddyn nhw i fynd â'r mater i'r Ombwdsmon Gwasanaethau Cyhoeddus Cymru a mynd â'u cwyn drwy'r broses swyddogol honno.
English: The Government recognises the importance of the legal sector in Wales, not least because a resilient and flourishing sector would underpin any new jurisdictional arrangements that may emerge from the work of the Commission on Justice in Wales. We are looking again at how best to support the sector, and that includes commissioning a piece of advisory work that would be potentially broad ranging. But it's clear that the opportunities and challenges posed by new technologies will play a part in that.
Welsh: Mae'r Llywodraeth yn cydnabod pwysigrwydd y sector cyfreithiol yng Nghymru, nid yn lleiaf oherwydd y byddai sector cryf a ffyniannus yn sylfaen i unrhyw drefniadau awdurdodaethol newydd a allai godi o waith y Comisiwn ar Gyfiawnder yng Nghymru. Rydym yn edrych eto ar y ffordd orau o gefnogi'r sector, ac mae hynny'n cynnwys comisiynu gwaith cynghorol a allai fod yn bellgyrhaeddol. Ond mae'n amlwg y bydd y cyfleoedd a'r heriau sy'n deillio o dechnolegau newydd yn chwarae rhan yn hynny.
English: Thank you, Counsel General. I was very grateful to you for attending the round-table I organised recently with law schools and law firms looking at the impact of automation on the legal sector in Wales. It was clear from the discussion we had there were both opportunities and threats: opportunities for the firm, like we heard from Hoowla, who provide software to manage cases and automate work flow, which could certainly free up resources in firms, but also risks for the 30 or so small law firms in my constituency - the fact you can now get a will online for £19.99 clearly poses a significant problem to their business model. It was striking from the discussion, I thought, that the level of awareness in the legal sector was quite low, and as Richard Susskind, the author, has pointed out, there is still a degree of denial amongst firms that this change is coming and the impact it will have on them. Therefore, the provision of skills and advice would seem to be crucial to allow law firms to adapt, because if they don't adapt, they will die.
Welsh: Diolch i chi, Gwnsler Cyffredinol. Roeddwn yn ddiolchgar iawn i chi am fynychu'r drafodaeth bwrdd crwn a drefnais yn ddiweddar gydag ysgolion y gyfraith a chwmnïau cyfreithwyr i edrych ar effaith awtomatiaeth ar y sector cyfreithiol yng Nghymru. Roedd hi'n amlwg o'r drafodaeth a gawsom fod yna gyfleoedd a bygythiadau: cyfleoedd i'r cwmni, fel y clywsom gan Hoowla, sy'n darparu meddalwedd ar gyfer rheoli achosion ac awtomeiddio llif gwaith, a allai ryddhau adnoddau mewn cwmnïau yn sicr, ond hefyd gallai greu risgiau i'r oddeutu 30 o gwmnïau cyfreithwyr bach yn fy etholaeth - yn amlwg, mae'r ffaith y gallwch gael ewyllys ar-lein am £19.99 yn achosi problem sylweddol i'w model busnes. Roeddwn yn credu ei bod hi'n drawiadol o'r drafodaeth fod lefel yr ymwybyddiaeth yn y sector cyfreithiol yn eithaf isel, ac fel y nododd Richard Susskind, yr awdur, ceir rhyw raddau o wadiad ymhlith y cwmnïau fod y newid hwn yn dod a'r effaith a gaiff arnynt. Felly, byddai'n ymddangos bod darparu sgiliau a chyngor yn hanfodol er mwyn caniatáu i gwmnïau cyfreithwyr addasu, oherwydd os nad ydynt yn addasu, fe fyddant yn dod i ben.
English: I was pleased to be invited by the Member to the legal tech round-table a couple of weeks ago. It was an important opportunity to explore what is a very significant change in the legal professional services sector in Wales. I, myself, as I mentioned that morning, have met with a number of law firms across Wales since becoming Counsel General and I would say that wherever they are in Wales and whatever their practice area, and almost whatever their size, they recognise in a general sense the challenge and also the opportunity to deliver better added value services or more efficient services that technology presents. But there is also, as he in his question identifies, a very significant potential disruption to the business models that many firms, again with a range of sizes and a range of locations, have depended upon to sustain those firms. So, I would support the points he is making in his question, really the need for the sector generally to address this issue and to see not just the threat, but also the opportunity that increased digital technological innovation brings, be that more effective case management or, at the more ambitious end, artificial intelligence - the opportunities that those bring, not just for commercial clients, but also for clients accessing services that hitherto have been funded by legal aid. It's important that these advances are available to all people seeking legal advice and legal representation in Wales.
Welsh: Roeddwn yn falch o gael gwahoddiad gan yr Aelod i'r drafodaeth bwrdd crwn ar dechnoleg gyfreithiol ychydig wythnosau yn ôl. Roedd yn gyfle pwysig i archwilio'r hyn sy'n newid sylweddol iawn yn y sector gwasanaethau cyfreithiol proffesiynol yng Nghymru. Fel y soniais y bore hwnnw, rwyf wedi cyfarfod â nifer o gwmnïau cyfreithwyr ledled Cymru ers dod yn Gwnsler Cyffredinol a buaswn yn dweud, ble bynnag y maent yng Nghymru a beth bynnag yw eu maes ymarfer, a beth bynnag eu maint bron, eu bod yn gyffredinol yn cydnabod yr heriau a hefyd y cyfleoedd ar gyfer darparu gwasanaethau gwerth ychwanegol gwell neu wasanaethau mwy effeithlon y gall y dechnoleg eu cynnig. Ond hefyd, fel y mae'n nodi yn ei gwestiwn, mae posibilrwydd y ceir tarfu sylweddol iawn ar y modelau busnes y mae llawer o gwmnïau, o amryw feintiau ac amryw leoliadau unwaith eto, wedi dibynnu arnynt i gynnal y cwmnïau hynny. Felly, buaswn yn cefnogi'r pwyntiau y mae'n eu gwneud yn ei gwestiwn, yr angen mewn gwirionedd i'r sector yn gyffredinol roi sylw i'r mater ac i weld nid yn unig y bygythiad, ond hefyd y cyfle a ddaw yn sgil mwy o arloesi technolegol digidol, boed yn ddulliau o reoli achosion yn fwy effeithiol neu, ar y pen mwy uchelgeisiol, deallusrwydd artiffisial - y cyfleoedd a ddaw yn sgil hynny, nid yn unig ar gyfer cleientiaid masnachol, ond hefyd i gleientiaid sy'n defnyddio gwasanaethau a gafodd eu hariannu gan gymorth cyfreithiol hyd yn hyn. Mae'n bwysig fod y datblygiadau hyn ar gael i bawb sy'n chwilio am gyngor cyfreithiol a chynrychiolaeth gyfreithiol yng Nghymru.
English: To date, I have made no representation on behalf of the Welsh Government regarding the legal obligation of local authorities in relation to regional education consortia.
Welsh: Hyd yma, nid wyf wedi gwneud unrhyw sylwadau ar ran Llywodraeth Cymru o safbwynt rhwymedigaeth gyfreithiol awdurdodau lleol mewn perthynas â chonsortia addysg rhanbarthol.
English: I'm grateful for that answer. You will no doubt be aware that the leader of Neath Port Talbot council, Councillor Rob Jones, has stated that he has taken the decision to withhold paying £40,000 into the Education through Regional Working regional education consortia because he doesn't believe that his council is gaining value for money from the regional service. Now, I'm not going to enter into the merits of that point, but clearly ERW has faced some challenges over the past year or so. Legally, what is your view in terms of Councillor Jones's seemingly unilateral decision to withhold the funding? Is there a legal basis for that? Is it acceptable for council leaders to refuse to contribute to regional bodies? And isn't there a risk here to the Welsh Government's regional agenda, unless frameworks are clear in these types of situations?
Welsh: Rwy'n ddiolchgar am yr ateb hwnnw. Fe fyddwch yn gwybod mae'n siŵr fod arweinydd cyngor Castell-nedd Port Talbot, y Cynghorydd Rob Jones, wedi datgan ei fod wedi penderfynu ymatal rhag talu £40,000 i gonsortia addysg rhanbarthol Ein Rhanbarth ar Waith am nad yw'n credu bod ei gyngor yn cael gwerth am arian o'r gwasanaeth rhanbarthol. Nawr, nid wyf am edrych ar rinweddau'r pwynt hwnnw, ond yn amlwg mae ERW wedi wynebu heriau dros y flwyddyn neu fwy ddiwethaf. Yn gyfreithiol, beth yw eich barn o ran penderfyniad ymddangosiadol unochrog y Cynghorydd Jones i atal y cyllid? A oes sail gyfreithiol i hynny? A yw'n dderbyniol i arweinwyr cyngor wrthod cyfrannu at gyrff rhanbarthol? Ac onid oes risg yma i agenda ranbarthol Llywodraeth Cymru, oni bai bod y fframweithiau'n glir mewn sefyllfaoedd o'r fath?